Venäläisen ”valaiden vankilan” lähes sata eläintä vapautetaan mereen - Ulkomaat | HS.fi
Julkaistu: 8.4. 17:36
8.4. 17:36
Eläinten pyydystämisestä vastanneet yritykset suunnittelivat valaiden myymistä Kiinassa sijaitseviin merieläinpuistoihin ja akvaarioihin. Tapaus aiheutti suuren kohun ja keräsi paljon kritiikkiä.
Aitaukset ovat saaneetkin lisänimen ”valaiden vankila”.
Eläinsuojelujärjestöt ovat vaatineen äänekkäästi valaiden vapauttamista. Vetoomus eläinten vapauttamiseksi sai tukea muun muassa näyttelijä Leonardo DiCaprioltahttps://www.hs.fi/haku/?query=leonardo+dicapriolta ja keräsi yli 1,5 miljoonaa allekirjoitusta, kertoi uutistoimisto Reuters. Lisäksi esimerkiksi näyttelijä Pamela Andersonhttps://www.hs.fi/haku/?query=pamela+anderson julkaisi Venäjän presidentille Vladimir Putinillehttps://www.hs.fi/haku/?query=vladimir+putinille osoitetun avoimen kirjeen, jossa vaadittiin valaiden vapauttamista.
Venäjän viranomaiset ovat kertoneet, että neljää yritystä vastaan on nostettu syytteet kalastuslakien rikkomisesta. Kremlistä on todettu, että Venäjällä ei ole suoraa kieltoa valaiden pyydystämisestä, mutta kyseisiä merinisäkkäitä voidaan pyydystää vain tietyissä tilanteissa tieteellisiin ja opetuksellisiin tarkoituksiin.
Maanantaina Venäjän viranomaiset allekirjoittivat kansainvälisen tutkijaryhmän kanssa sopimuksen, jonka mukaan valaat vapautetaan. Tutkijaryhmään kuuluu esimerkiksi ranskalainen Jean-Michel Cousteauhttps://www.hs.fi/haku/?query=jean-michel+cousteau, joka on tunnetun tutkimusmatkailijan ja meriasiantuntijan Jacques-Yves Cousteaunhttps://www.hs.fi/haku/?query=jacques-yves+cousteaun poika.
Viranomaiset ovat aiemmin myöntäneet, että valaita on pidetty julmissa olosuhteissa. Samalla viranomaiset ovat todenneet, että valaiden vapauttaminen luontoon voi olla vaikeaa. Venäjän ympäristöministeri sanoi viime torstaina, että eläinten vapauttaminen talvella on liian vaarallista, joten se on tehtävä kesällä, kertoi uutistoimisto AFP.
Tämä on aiheuttanut eläinsuojelujärjestöissä huolta siitä, että viranomaiset pelaavat aikaa. AFP:n saamien tietojen mukaan Venäjän viranomaiset eivät ole takavarikoineet eläimiä yrityksiltä, jotka ovat vastanneet niiden pyydystämisestä. Osittain tämän takia eläimet ovat edelleen pienissä aitauksissa.
Pyydystettyjen eläinten joukossa on useita miekkavalaita. Eläimiä on pidetty kuukausia ahtaissa aitauksissa, jotka sijaitsevat Japaninmeren rannikolla. (KUVA: Alexander Safronov / Primorjen aluepiirin hallinto)
Maitovalaita aitauksessa lähellä Nakhodkan satamaa. (KUVA: Alexander Safronov / Primorjen aluepiirin hallinto)
Valaiden vapautus toteutetaan todennäköisesti asteittain, kertoi Reuters.
”Periaatepäätös kaikkien eläinten vapauttamiseksi on tehty”, sanoi Primorjen aluepiirin johtaja Oleg Kozhemyako https://www.hs.fi/haku/?query=oleg+kozhemyakoReutersin mukaan.
”Cousteaun ryhmän tutkijat ja venäläistutkijat päättävät, milloin mitkäkin eläimet vapautetaan.”
Allekirjoitetun sopimuksen mukaan valaille perustetaan jonkinlainen kuntoutuslaitos mahdollisimman lähelle niiden luontaista elinympäristöä. Kozhemyakon mukaan laitoksessa voitaisiin hoitaa laajemminkin valaita, jotka ovat loukkaantuneet Japaninmerellä.
Cousteau kertoi ryhmänsä tekevän kaikkensa valaiden vapauttamiseksi.
”Tiedän, että työtä on paljon, mutta en epäile onnistumistamme”, hän sanoi Reutersin mukaan.
Cousteau totesi, että delfinaarioiden tulisi luopua merieläinten käyttämisestä ja siirtyä teknologiaan, jonka avulla ”ihmiset yhdistetään mereen 3d-projisointien avulla”, kertoi AFP. Lisäksi ihmisiä tulisi Cousteaun mukaan kannustaa näkemään eläimiä luonnossa.